L 12/2
LV
Eiropas Savienības Oficiālais Vēstnesis
19.1.2022.
(5)
Pašlaik atļautie aerācijas vai skābekļa pievienošanas vīndarības procesa izmantošanas nosacījumi un ierobežojumi atbilstoši Deleģētās regulas (ES) 2019/934 I pielikuma A daļas 1. tabulas 1. rindai ir pārāk ierobežojoši, jo tie ļauj izmantot tikai gāzveida skābekli.
Tā vietā tajos būtu jāatsaucas uz OIV attiecīgo 2.1.1. un 3.5.5. punktu, kas ļauj izmantot gan skābekli, gan gaisu.
(6)
Pilnīguma labad Deleģētās regulas (ES) 2019/934 I pielikuma A daļas 1. tabulas 2. rindā norādītajos nosacījumos par termiskās apstrādes izmantošanu vīndarības procesā un tās ierobežojumiem būtu jāatsaucas uz papildu OIV punktiem, kas attiecas uz termisko apstrādi, proti, 2.3.6., 2.3.9., 3.5.4. un 3.5.10. punktu.
(7)
Lai gan OIV ir apstiprinājusi aukstumapstrādi, tā pašlaik nav iekļauta Deleģētās regulas (ES) 2019/934 I pielikuma A daļas 1. tabulā.
Ņemot vērā aukstumapstrādes nozīmīgumu vīnu ražošanā, ir lietderīgi atļaut tās izmantošanu, ievērojot konkrētus nosacījumus, un minētajai tabulai pievienot jaunu rindu.
(8)
Skaidrības labad ir lietderīgi Deleģētās regulas (ES) 2019/934 I pielikuma A daļas 1. tabulas 3. rindā norādīt, kuri inertie filtrēšanas līdzekļi ir atļauti, atsaucoties uz attiecīgajiem OIV punktiem, proti, 2.1.11., 2.1.11.1., 3.2.2. un 3.2.2.1. punktu.
(9)
Konsekvences labad Deleģētās regulas (ES) 2019/934 I pielikuma A daļas 1. tabulas 5. rindā informācija par to vīnkopības produktu kategorijām, kuru ražošanā var izmantot sēra dioksīda izdalīšanu ar fizikāliem procesiem, būtu jāsvītro no minētās tabulas 2. slejas un jāieraksta minētās tabulas jaunajā 3. slejā.
(10)
Komisijas Deleģētās regulas (ES) 2018/273 (3) 29. pantā ir noteikts, ka virkne apstrādes darbību ir jāatzīmē Regulas (ES) Nr.
1308/2013 147. panta 2. punktā norādītajā reģistrā.
Minētā prasība ir norādīta dažās, bet ne visās attiecīgajās Deleģētās regulas (ES) 2019/934 I pielikuma A daļas 1. tabulas rindās, kā arī dažos minētās regulas I pielikuma papildinājumos.
Lai uzlabotu Deleģētās regulas (ES) 2019/934 konsekvenci, šī prasība būtu jānorāda visās attiecīgajās 1. tabulas rindās, pievienojot to, kur tā trūkst, un vajadzības gadījumā pārnesot to no I pielikuma papildinājumiem.
Tas attiecas uz 1. tabulas 6., 10., 11., 12., 16., 17. un 18. rindas 2. sleju un I pielikuma 5., 7., 8. un 10. papildinājumu.
(11)
Regulas (ES) Nr.
1308/2013 VIII pielikuma I daļas B iedaļas 1. punkta b) un c) apakšpunktā minēta iespēja dabisko spirta tilpumkoncentrāciju palielināt attiecīgi vīnogu misai un vīnam, tos daļēji koncentrējot.
Šis vīndarības process pašlaik nav iekļauts Deleģētās regulas (ES) 2019/934 I pielikuma A daļas 1. tabulā.
Tāpēc ir lietderīgi to atļaut un minētajai tabulai pievienot jaunu rindu.
(12)
Rezolūcijā OIV-OENO 594A-2019 ir noteikta jauna vīndarības metode, proti, vietējo mikroorganismu daudzuma samazināšana vīnogās un vīnogu misā, izmantojot pārtrauktos augstspiediena procesus.
Tāpēc Deleģētās regulas (ES) 2019/934 I pielikuma A daļas 1. tabulai būtu jāpievieno jauna rinda.
(13)
Rezolūcijā OIV-OENO 594B-2020 ir noteikta jauna vīndarības metode, proti, savvaļas mikroorganismu izskaušana misā, izmantojot nepārtrauktos augstspiediena procesus.
Tāpēc Deleģētās regulas (ES) 2019/934 I pielikuma A daļas 1. tabulai būtu jāpievieno jauna rinda.
(14)
Rezolūcijā OIV-OENO 616-2019 ir noteikta jauna vīndarības metode, proti, sasmalcinātu vīnogu apstrāde ar ultraskaņu nolūkā veicināt to komponentu ekstrahēšanu.
Tāpēc Deleģētās regulas (ES) 2019/934 I pielikuma A daļas 1. tabulai būtu jāpievieno jauna rinda.
(3) Komisijas Deleģētā regula (ES) 2018/273 (2017. gada 11. decembris), ar kuru Eiropas Parlamenta un Padomes Regulu (ES) Nr.
1308/2013 papildina attiecībā uz vīnogulāju stādīšanas atļauju sistēmu, vīna dārzu reģistru, pavaddokumentiem un sertifikāciju, preču ievešanas un izvešanas reģistru, obligātajām deklarācijām, paziņojumiem un paziņotās informācijas publicēšanu, bet Eiropas Parlamenta un Padomes Regulu (ES) Nr. 1306/2013 – attiecībā uz pārbaudēm un sodiem, kā arī groza Komisijas Regulu (EK) Nr. 555/2008, (EK) Nr. 606/2009 un (EK) Nr. 607/2009 un atceļ Komisijas Regulu (EK) Nr. 436/2009 un Komisijas Deleģēto regulu (ES) 2015/560 (OV L 58, 28.2.2018., 1. lpp.).